**Πρόσκληση σε παρουσίαση του έργου «ΕΘΝΙΚΟΣ ΗΛΕΚΤΡΟΝΙΚΟΣ ΦΑΚΕΛΟΣ ΥΓΕΙΑΣ»**

﻿

Καλησπέρα σας,

H Η.ΔΙ.Κ.Α. υλοποιεί το έργο του Εθνικού Ηλεκτρονικού Φακέλου Υγείας σύμφωνα με τις κατευθύνσεις και οδηγίες του Υπουργείου Υγείας με χρηματοδότηση από το Ταμείο Ανάκαμψης και Ανθεκτικότητας. Σε αυτή τη  φάση του έργου, διατίθεται σε παραγωγική λειτουργία η διαδικτυακή εφαρμογή και ή εφαρμογή για κινητές συσκευές για όλους τους ιατρούς, καθώς και η διαδικτυακή εφαρμογή για τους πολίτες.

Για τον λόγο αυτό, με χαρά σας προσκαλούμε σε ενημερωτική διαδικτυακή συνάντηση την **Τετάρτη  7 Μαΐου 2025, 2 μ.μ. – 4 μ.μ.**, για την παρουσίαση της εφαρμογής του Εθνικού Ηλεκτρονικού Φακέλου Υγείας. Θα λάβετε σύντομα πρόσκληση μέσω epresence.gov.gr. Σε περίπτωση που επιθυμείτε να προστεθούν στην τηλεδιάσκεψη συμμετέχοντες  από τον φορέα σας, παρακαλούμε  να επικοινωνήσετε με τη γραμματεία της Γενικής Διεύθυνσης στα τηλέφωνα 2132168234, 2132168304  213 2168205 ή να στείλετε email στο ne@idika.gr με τα στοιχεία των νέων συμμετεχόντων (ονοματεπώνυμο, τηλέφωνο επικοινωνίας  και email).

Στη συνάντηση αυτή θα παρουσιάσουμε τη διαδικτυακή εφαρμογή που έχει υλοποιηθεί για τους ιατρούς-χρήστες του συστήματος, προκειμένου να έχουν πρόσβαση στον Ατομικό Ηλεκτρονικό Φάκελο Υγείας των ασθενών τους για να  διαχειρίζονται τον φάκελο υγείας των ασθενών τους αλλά και να ενημερώνονται για το ιστορικό και τα αποτελέσματα εξετάσεων τους. Η συνάντηση αυτή έχει επίσης ως στόχο να ακούσουμε παρατηρήσεις και προτάσεις σας και να συνεργαστούμε για το καλύτερο δυνατό αποτέλεσμα για τους ιατρούς – χρήστες των εφαρμογών.

Στη συνάντηση θα συμμετέχει και θα απευθύνει χαιρετισμό  ο Υπουργός Υγείας κ. Γεωργιάδης.

Παραμένουμε στη διάθεσή σας για κάθε διευκρίνιση και  συνεργασία.

Με εκτίμηση,

**Ιωάννα Σαλαγιάννη**

**Προϊσταμένη Γενικής Διεύθυνσης Ηλεκτρονικής Υγείας**

|  |
| --- |
|  |

**Λυκούργου 10 -  105 71 Αθήνα**

**Υποκ.: Λεωφ. Συγγρού 101 - 117 45  Αθήνα
Τηλ.: +30. 213 21 68 305**

**+30. 213 21 68 205**

**+30. 213 21 68 410**

**Fax : +30. 213 21 68 141
Email:****salagianni@idika.gr**

**Web Page:** [**www.idika.gr**](http://www.idika.gr/)